Πολιτική του Λεσότο

Το πολίτευμα του Λεσότο είναι Συνταγματική Μοναρχία , με βάση το οποίο ο Πρωθυπουργός είναι και αρχηγός της κυβέρνησης, στο πλαίσιο ενός πολυκομματικού συστήματος. Η εκτελεστική εξουσία ασκείται από την κυβέρνηση, όπως και η νομοθετική, από κοινού με τα δύο σώματα του Κοινοβουλίου (Γερουσία και Εθνοσυνέλευση). Η Δικαιοσύνη είναι ανεξάρτητη από την εκτελεστική και τη νομοθετική εξουσία.

 Μοσεσόε Α΄: 1822-18 Ιανουαρίου 1870 Λετσίε Α΄ Μοσεσόε: 18 Ιανουαρίου 1870-20 Νοεμβρίου 1891 Λεροτόλι Λετσίε: 20 Νοεμβρίου 1891 - 19 Αυγούστου 1905 Λετσίε Β΄ Λεροτόλι: 21 Αυγούστου 1905 - 28 Ιανουαρίου 1913 Ναθάνιελ Γκρίφιθ Λεροτόλι: 11 Απριλίου 1913 – Ιούλιος 1939 Σάιμον Σίιζο Γκρίφιθ: 3 Αυγούστου 1939 - 26 Δεκεμβρίου 1940 Γκαμπαζάνε Μαζόφα (προσωρινός): 26 Δεκεμβρίου 1940 - 28 Ιανουαρίου 1941 Μαντσέμπο Αμέλια Ματσάμπα (προσωρινά): 28 Ιανουαρίου 1941 - 12 Μαρτίου 1960 Μοσεσόε Β΄: 12 Μαρτίου 1960 - 30 Απριλίου 1965 Μοσεσόε Β΄: 30 Απριλίου 1965 - 10 Φεβρουαρίου 1970 Λεαμπούα Τζόναθαν (πρωθυπουργός που κυβέρνησε ως Αρχηγός Κράτους): 10 Φεβρουαρίου - 5 Ιουνίου 1970 Βασίλισσα Μαμοάτο (Αντιβασιλεία): 5 Ιουνίου - 5 Δεκεμβρίου 1970 Μοσεσόε Β΄: 5 Δεκεμβρίου 1970 - 12 Νοεμβρίου 1990 Βασίλισσα Μαμοάτο (Αντιβασιλεία): 10 Μαρτίου - 12 Νοεμβρίου 1990 Λετσίε Γ΄: 12 Νοεμβρίου 1990 - 25 Ιανουαρίου 1995 Μοσεσόε Β΄: 25 Ιανουαρίου 1995 - 15 Ιανουαρίου 1996 Βασίλισσα Μαμοάτο (Αντιβασιλεία): 15 Ιανουαρίου - 7 Φεβρουαρίου 1996 Λετσίε Γ΄: 7 Φεβρουαρίου 1996 – σήμερα Αρχηγός Κράτους είναι ο Βασιλιάς Λετσίε Γ΄ από τις 7 Φεβρουαρίου του 1996 , του οποίου τα καθήκοντα είναι κυρίως εθιμοτυπικά και αρχηγός Κυβερνήσεως ο Πρωθυπουργός Πακαλίτα Μοσιζίλι, που πρόσκειται στο Κογκρέσο του Λεσότο για τη Δημοκρατία (LCD, από τις 29 Μαΐου του 1998. Με βάση το Σύνταγμα, το οποίο εγκρίθηκε στις 2 Απριλίου του 1993 (έπειτα από τη διεξαγωγή των εκλογών του Μαρτίου του 1993), πρωθυπουργός γίνεται αυτόματα ο ηγέτης του κόμματος που συγκεντρώνει περισσότερες έδρες στην Εθνοσυνέλευση, όπου έχει την πλειοψηφία. Επίσης, με βάση τον ίδιο Καταστατικό Χάρτη, η μοναρχία είναι κληρονομική και ο μονάρχης αποτελεί «ζωντανό σύμβολο εθνικής ενότητας», χωρίς να έχει εκτελεστικές ή νομοθετικές εξουσίες. Με βάση τους παραδοσιακούς νόμους την απόφαση για τη διαδοχή του Μονάρχη λαμβάνει το Συμβούλιο των Αρχηγών. Το ίδιο συμβούλιο έχει δικαίωμα να ορίσει τον αντιβασιλέα σε περίπτωση που ο βασιλιάς είναι ανήλικος για να διοικήσει , ενώ μπορεί ακόμα και να τον ανατρέψει. Το Κοινοβούλιο αποτελείται από δύο σώματα: την Εθνοσυνέλευση, που αποτελείται από 120 μέλη, τα οποία εκλέγονται για πενταετή θητεία. Ογδόντα από τους 120 βουλευτές εκλέγονται σε μονοεδρικές εκλογικές περιφέρειες, ενώ οι υπόλοιποι 40 με αναλογική εκπροσώπηση. Η Γερουσία απαρτίζεται από 33 συνολικά μέλη, τα οποία διορίζονται. Με βάση το Σύνταγμα η Δικαστική εξουσία είναι ανεξάρτητη. Το Ανώτατο Δικαστήριο του Λεσότο και το Εφετείο αποτελούν τα σημαντικότερα δικαστήρια. Υπάρχουν επίσης παραδοσιακά δικαστήρια, ειδικά σε αγροτικές περιοχές. Σε καμία δίκη δεν αποφασίζουν οι ένορκοι. Αντί αυτών, οι αποφάσεις λαμβάνονται από τους ίδιους τους δικαστές και σε περίπτωση δικών για εγκλήματα, με δύο άλλους δικαστές ως παρατηρητές. Με βάση το Σύνταγμα διασφαλίζεται η προστασία των θεμελιωδών δικαιωμάτων του πολίτη, όπως η ελευθερία έκφρασης, η ελευθεροτυπία και η ανεξιθρησκεία. Το Λεσότο διαιρείται σε 10 επαρχίες (districts), καθεμιά από τις οποίες διοικείται από έναν γραμματέα (district secretary) και έναν αξιωματικό του στρατού (district military officer), ο οποίος διορίζεται από την κεντρική κυβέρνηση και τις ένοπλες δυνάμεις (RLDF), αντίστοιχα. Τα διαμερίσματα είναι Κιούθινγκ, Κουάτσας Νεκ, Λερίμπε, Μασερού, Μαφετένγκ, Μοκοτλόνγκ, Μοχάλες Χεκ, Μπερέα, Μπούτα-Μπούτε και Τάμπα Τσέκα. Η μικρή αφρικανική χώρα είναι μέλος σημαντικών διεθνών οργανισμών, όπως ο ΟΗΕ και η Αφρικανική Ένωση. Επίσης, είναι μέλος των εξής οργανισμών: ACP, AfDB, Κοινοπολιτεία, CCC, ECA, FAO, G-77, IBRD, ICAO, ICC, ICRM, IDA, IFAD, IFC, IFRCS, ILO, IMF, Intelsat (χωρίς να έχει υπογράψει), Interpol, IOC, ITU, NAM, OPCW, SACU, SADC, UNCTAD, UNESCO, UNHCR, UNIDO, UPU, WCL, WFTU, WHO, WIPO, WMO, WToO, ΠΟΕ